Harry Houdini (rodz. 24 marca 1874 we Budapešcie, um. 31 października 1926 we Detroit) – amerikański ôšydzac žydowskigo pochodzynio (rodzōny kej Ehrich Weiss) , macher ôde citanio a wyswobodzanio sie s roztomańtych ketōw, pyntōw, zawarćōw a t.p. Wywouany tyž kej dymaskator cauber-maubrōw. Jygo binowōm partnerkōm a prywatniy - žonōm bōua Wilhelmina Beatrice (Bess) Rahner. Kej anfag, špecyjalizowou sie we klasyčnych trickach karcianych, a iże niy darziuo Mu sie skiž tygo, ani niy dowauo mu to zarobku, začōn předstowiać wyswobodzaniy sie ze pyntōw a zabićōw, a tyž prezyntowou "tracyniy" siy roztōmańtych wihajstrōw, a niy ino - l.b. ukozywou tyž stracyniy siy elefanta cuzamyn s jygo tryserym. Stou sie wywouany we coukym USA po wystympach we wodewilu "Orpheum", a rychuo niyskoři (uod 1900) začōn wystympować na tournee tyž we Ojropie. Uod lot 20. XX wieku, po tym kej umřyua jygo matka, zaangažowou sie we tropiyniy a demaskowaniy medjōw a parapsycholōgōw, fundujōnc nagroda lo tego kery udowodni co richtig poradzi mieć kōntakt ze zaświatōma a duchōma. Skuli jygo wiedzy ô technikach iluzyje, niy znoloz sie žodyn kery by umiou mu to udowodnić, a nagrody nigdy niy wypuacōno. Umřyu na zapolyniy blindarma.